CELEX: 62012CA0464
Language: lt
Date: 2014-03-13 00:00:00
Title: Byla C-464/12: 2014 m. kovo 13 d. Teisingumo Teismo (penktoji kolegija) sprendimas byloje ( Østre Landsret (Danija) prašymas priimti prejudicinį sprendimą) ATP Pension Service A/S prieš Skatteministeriet (Šeštoji PVM direktyva  — Atleidimas nuo mokesčio  — 13 straipsnio B skirsnio d punkto 3 ir 6 papunkčiai  — Specialūs investiciniai fondai  — Papildomos profesinių senatvės pensijų sistemos  — Valdymas  — Sandoriai, susiję su indėliais, einamosiomis sąskaitomis, mokėjimais, pervedimais)

5.5.2014   
            
            
               LT
            
            
               Europos Sąjungos oficialusis leidinys
            
            
               C 135/8
            
         2014 m. kovo 13 d. Teisingumo Teismo (penktoji kolegija) sprendimas byloje (Østre Landsret (Danija) prašymas priimti prejudicinį sprendimą) ATP Pension Service A/S prieš Skatteministeriet
   
   (Byla C-464/12) (1)
   
   ((Šeštoji PVM direktyva - Atleidimas nuo mokesčio - 13 straipsnio B skirsnio d punkto 3 ir 6 papunkčiai - Specialūs investiciniai fondai - Papildomos profesinių senatvės pensijų sistemos - Valdymas - Sandoriai, susiję su indėliais, einamosiomis sąskaitomis, mokėjimais, pervedimais))
   2014/C 135/08
   Proceso kalba: danų
   
      Prašymą priimti prejudicinį sprendimą pateikęs teismas
   
   Østre Landsret
   
      Šalys pagrindinėje byloje
   
   
      Ieškovė: ATP Pension Service A/S
   
      Atsakovė: Skatteministeriet
   
      Dalykas
   
   Prašymas priimti prejudicinį sprendimą – Østre Landsret – 1977 m. gegužės 17 d. Šeštosios Tarybos direktyvos 77/388/EEB dėl valstybių narių apyvartos mokesčių įstatymų derinimo – Bendra pridėtinės vertės mokesčio sistema: vienodas vertinimo pagrindas (OL L 145, p. 1; 2004 m. specialusis leidimas lietuvių k., 9 sk., 1 t., p. 23) 13 straipsnio B dalies d punkto 3 ir 6 papunkčių aiškinimas – Sandoriams, susijusiems su indėliais ar einamosiomis sąskaitomis ir su specialių investicinių fondų valdymu, taikomas atleidimas nuo mokesčio – Paslaugų, susijusių su įmokų mokėjimu į pensijų fondą, teikimas.
   
      Rezoliucinė dalis
   
   
               1.
            
            
               1977 m. gegužės 17 d. Šeštosios Tarybos direktyvos 77/388/EEB dėl valstybių narių apyvartos mokesčių įstatymų derinimo – Bendra pridėtinės vertės mokesčio sistema: vienodas vertinimo pagrindas 13 straipsnio B skirsnio d punkto 6 papunktį reikia aiškinti taip, kad ši nuostata gali apimti pensijų fondus, kaip antai nagrinėjamus pagrindinėje byloje, kai juos finansuoja išmokėtų pensijų gavėjai, sukauptos sumos investuojamos pagal rizikos paskirstymo principą, o investicijų riziką patiria dalyviai. Šiuo klausimu ne taip svarbu, kad įmokas moka darbdavys, jų sumos pagrįstos kolektyvinėmis darbdavių organizacijų ir profesinių sąjungų sutartimis, kad sukauptos sumos grąžinimo finansinės tvarkos yra diversifikuotos ar kad galima pridėti papildomą draudimo elementą.
            
         
               2.
            
            
               Šeštosios direktyvos 77/388 13 straipsnio B skirsnio d punkto 6 papunktį reikia aiškinti taip, kad sąvoka „specialių investicinių fondų valdymas“, kaip ji suprantama pagal šią nuostatą, apima paslaugas, kuriomis subjektas materializuoja dalyvių teises pensijų fondų atžvilgiu sukurdamas pensijų fondų sistemoje sąskaitas ir įskaitydamas į šias sąskaitas sumokėtas įmokas pensijų fondų sistemoje. Ši sąvoka taip pat apima apskaitos ir su sąskaitomis susijusias informacines paslaugas, numatytas 1985 m. gruodžio 20 d. Tarybos direktyvos dėl įstatymų ir kitų teisės aktų, susijusių su kolektyvinio investavimo į perleidžiamus vertybinius popierius subjektais (KIAVPS), derinimo, iš dalies pakeistos 2002 m. sausio 21 d. Europos Parlamento ir Tarybos direktyvomis 2001/107/EB ir 2001/108/EB, II priede.
            
         
               3.
            
            
               Šeštosios direktyvos 77/388 13 straipsnio B skirsnio d punkto 3 papunktį reikia aiškinti taip, kad šioje nuostatoje įtvirtintas sandoriams dėl mokėjimų ar pervedimų taikomas atleidimas nuo pridėtinės vertės mokesčio taikomas tokioms paslaugoms, kuriomis subjektai materializuoja dalyvių teises pensijų fondų atžvilgiu, sukurdami šių dalyvių sąskaitas pensijų fondų sistemoje ir įskaitydami šių dalyvių įmokas į jų sąskaitas, ir sandoriams, kurie papildo šias paslaugas ar su jomis sudaro vieną ekonominį paslaugos teikimą.
            
         
      (1)  OL C 9, 2013 1 12.